**Бауыржан Бегалиев атындағы жалпы орта мектебі бойынша 2015-2016 оқу жылында 11-сынып оқушыларын Ұлттық бірыңғай тестілеуге дайындауға байланысты жасақталған іс – шаралар жоспары**

**Мақсаты:**

Оқушылардың қазақ тілі пәнінен білім деңгейін тереңдетіп, теориялық білім-біліктері мен дағдыларын оқушы санасында қалыптастыруда, ақыл – ойын, ойлау қабілетін дамытып, болашақта мамандық таңдауға, дұрыс кәсіптік бағдарлауға үлес қосу.

**Міндеттері:**

1. Оқушыларды сабақта алған білімдерін өмірде қолдана білуге үйрету;  
2. ҰБТ-ға сапалы дайындық ұйымдастыру;  
3. Оқушыларды 100 пайыз оқу үлгеріміне талаптандыру;  
4. ҰБТ-ның сапасын және орташа ұпайын жоғарылату.

5. Оқушыны өз бетімен жқмыс жасауға дағдыландыру

**Мұғалім үшін**

**«Мұғалім ісі сырттай қарапайым болғанмен – тарихтағы ең ұлы істің бірі"** – деп белгілі қаламгер Жүсіпбек Аймауытов айтқандай өмірден өз орнын таңдай алатын, өзара қарым-қатынаста өзін еркін ұстап ,кез-келген ортаға тез бейімделетін, белгілі бір ғылым саласынан білімі мен білігін көрсете алатын, өз ойы мен пікірін айта білетін, мәдениетті жеке тұлғаны қалыптастырып тәрбиелеу ұстаздар қауымының еншісіне тиіп отыр. Бүгінде мемлекеттің, қоғамның және жеке тұлғаның қажеттілігіне сәйкес келетін және білім сапасын көтерудің басты бағыттарының бірі-Ұлттық бірыңғай тестілеу болып отыр. Бұл жалпы орта білім беру ұйымдарында оқушыларды қорытынды аттестаттаудың бір түрі. Аттестаттауды жақсы тапсыру үшін оған сапалы дайындық қажет. Оқушы білімді меңгеріп қана қоймай, оны іс-жүзінде қолдана алуы керек. Осы себептен ҰБТ-ға оқушыларды дайындауда тиімді әдістер мен тәсілдерді үнемі іріктеп отыру қажет. Қазіргі кезде мектеп бітірушілерін қазақ тілінен дайындап шығару мұғалімнің шығармашылығына, жауапкершілігіне, ізденушілігіне байланысты.  
**Мұғалімге қойылатын талаптар :**- Оқушыларға бағыт –бағдар беру;  
- Пәндік оқытуды ұйымдастыру;  
- Тиімді технологияларды қолдану.  
**Мұғалім алдына қандай талаптар қоюы керек?**

1. Өзіне және өз біліміне деген сенімділік
2. Оқушымен тіл табысып, жақсы қарым-қатынас орнатуы керек.
3. Оқушының өз пәніне деген қызығушылығын ояту қажет

Жұмыс жоспарын жасап,тапсырма түрлерін көбейтіп, түрлендіріп, сараптамалар нәтижесін шығарып отыру қажет

Бекітемін: \_\_\_\_\_\_\_\_\_\_\_

Мектеп директорының оқу ісі жөніндегі

орынбасары

**Жалпы білім беретін ----- орта мектебінің қазақ тілі пәнінен**

**ҰБТ-ға байланысты атқарылатын шаралар жоспары**

|  |  |  |  |
| --- | --- | --- | --- |
| р/с | Атқарылатын іс-шаралар | Мерзімі | Жауапты адам |
| 1 | 11-сынып оқушыларымен бағдарламаға сәйкес қазақ тілі мен әдебиет пәнінен ҰБТ-ға дайындық жұмыстарын жүргізу | Жыл бойы | Пән мұғалімі |
| 2 | ҰБТ-ға қатысатын оқушыларға құжаттарды танысыруды үйрете отырып, дағдыландыру | Қыркүйек-мамыр | Сынып жекешісі пән мұғалімі |
| 3 | Оқушыларды ҰБТ-ға дайындау үшін оқулық тестілері мен Досық, Katel тестілері жинақтарымен қамтамасыз ету | Ай сайын | Пән мұғалімі кітапханашы |
| 4 | Оқушылар білімін саралап, тексеру үшін ай сайын сауалнама, талдау жұмыстарын жүргізу | Ай сайын | Пән мұғалімі |
| 5 | Сынып оқушыларына байқау тестілерін өткізіп, қорытындысын шығарып отыру | Қыркүйек-мамыр | Пән мұғалімдері |
| 6 | Оқушыларға қосымша сабақтар ұйымдасыру | Қыркүйек-мамыр | Пән мұғалімі |
| 7 | Білім саласын көтеру мақсатында электронды оқулықтармен интернет пен жоспарлап жұмыс жасау | Жоспарлы | Пән мұғалімі |
| 8 | Ата-аналарымен, сынып жетекшісімен үнемі байланыста болу | Үнемі | Пән мұғалімі |

Пән мұғалімі : Н.С.Мадиева